ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**pentru modificarea H.C.L. nr. 273 din 28.12.2021 privind aprobarea proiectului „Reabilitare și dotări Cămin Cultural din Satul Măguri”, în vederea finanțării acestuia în cadrul Programului Operațional Regional 2014 - 2020, Axa Prioritară 9, Obiectiv Specific 9.1, apelul de proiecte nr. POR /2018/9/9.1/1/7 REGIUNI și a cheltuielilor legate de acesta**

Consiliul local al Municipiului Lugoj;

Având în vedere referatul Direcției investiții, finanțări – Serviciul finanțări și implementare alte programe nr. 16/116744/(RU)116745 din 22.11.2024;

Având în vedere referatul nr. 16/1168332/(RU)116833 din 22.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 222 din 22.11.2024 pentru modificarea H.C.L. nr. 273 din 28.12.2021 privind aprobarea proiectului „Reabilitare și dotări Cămin Cultural din Satul Măguri”, în vederea finanțării acestuia în cadrul Programului Operațional Regional 2014 - 2020, Axa Prioritară 9, Obiectiv Specific 9.1, apelul de proiecte nr. POR /2018/9/9.1/1/7 REGIUNI și a cheltuielilor legate de acesta;

Luând în considerare raportul de specialitate nr. 16/117085/(RU)117086 din 22.11.2024 întocmit de Direcția investiții, finanțări – Serviciul finanțări și implementare alte programe;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare Hotărârea Consiliului Local nr. 273 din 28.12.2021 aprobarea proiectului „Reabilitare și dotări Cămin Cultural din Satul Măguri”, în vederea finanțării acestuia în cadrul Programului Operațional Regional 2014 - 2020, Axa Prioritară 9, Obiectiv Specific 9.1, apelul de proiecte nr. POR /2018/9/9.1/1/7 REGIUNI și a cheltuielilor legate de acesta, modificată;

Luând în considerare Programul Operațional Regional 2014 - 2020, Axa Prioritară 9 - Sprijinirea Regenerării Economice și Sociale a Comunităților Defavorizate din Mediul Urban, Obiectiv specific 9.1 - Dezvoltare Locală sub Responsabilitatea Comunității, Apel de proiecte nr. POR/2018/9/9.1/1/7 REGIUNI;

Ținând cont de prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

În conformitate cu art. 20 și art. 44 alin. (1) din Legea nr. 273/2006 privind finanţele publice locale, modificată şi completată;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În conformitate cu art. 129 alin. (2) lit. b) și alin. (4), art. 136 și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**I.** - Se modifică Hotărârea Consiliului Local nr. 273 din 28.12.2021 privind aprobarea proiectului „Reabilitare și dotări Cămin Cultural din Satul Măguri”, în vederea finanțării acestuia în cadrul Programului Operațional Regional 2014 - 2020, Axa Prioritară 9, Obiectiv Specific 9.1, apelul de proiecte nr. POR/2018/9/9.1/1/7 REGIUNI și a cheltuielilor legate de acesta, după cum urmează:

1. Art. 2 se modifică și va avea următorul conținut:

 „Art.2. - Se aprobă valoarea totală a proiectului „Reabilitare și dotări Cămin Cultural din Satul Măguri” în cuantum de 1.131.814,49 lei (inclusiv TVA).”

2. Articolul 3 se modifică și va avea următorul conținut:

„Art.3. - Se aprobă contribuția proprie în proiect în sumă de 813.402,20 lei (inclusiv TVA) din care 806.903,99 lei (inclusiv TVA) reprezentând achitarea tuturor cheltuielilor neeligibile ale proiectului, plus contribuția de 2% din valoarea eligibilă a proiectului, în cuantum de 6.498,21 (inclusiv TVA), reprezentând cofinanțarea proiectului „Reabilitare și dotări Cămin Cultural din Satul Măguri.”

 **II** - Îndeplinirea prevederilor prezentei hotărâri se încredinţează Serviciului finanțări și implementare alte programe.

**III** - Prezenta hotărâre se comunică:

- Instituţiei Prefectului, judeţul Timiş;

- Primarului Municipiului Lugoj;

- Direcţiei juridice;

- Direcției management financiar;

- Direcției investiții, finanțări;

- Serviciului finanțări și implementare alte programe;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 204 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |